### 9.     Udbud rengøringsydelse 2021

**Åbent**

Sagsnr.: 326-2020-73922       J.nr.: 88.00.00           Dokumentnr.:
326-2020-327133

**Sagstype**

Beslutning.

**Resume og sagens baggrund**

Kommunalbestyrelsen godkendte den 27. januar 2017, at
rengøringsydelsen udbydes som et samlet udbud med mulighed for hjemtagelse af
hele området. Den nuværende aftale om rengøringsydelse udløber den 31. august
2021, og der skal derfor nu tages stilling til, hvordan det kommende udbud af
rengøringsydelse skal udarbejdes.

**Indstillinger**

Direktøren indstiller, at en kombination af nedenstående
forslag 1 og 2 vælges således, at en eller flere budgivere kan vælge at give
bud på enten hele området eller på en eller to distrikter.

**Behandling**

Direktionen og Økonomiudvalget.

**Sagsfremstilling**

I 2016/2017 blev udbud af Kalundborg Kommunes
rengøringsydelse gennemført med en beregning for hjemtagelse af
rengøringsydelsen. Efter politisk behandling indgik Kalundborg Kommune kontrakt
med ISS Facility Services A/S indtil 31. august 2021 inkl. option.

Der skal nu tages stilling til, hvilken af følgende forslag
til udbud af rengøringsydelsen der skal udarbejdes:

1.    Udbuddet foregår
som nuværende udbud, ved at udbyde hele området til en leverandør

2.    Udbuddet opdeles
og udbydes i tre distrikter

Fremtidig rammeaftale forudsættes indgået for en 2-årig
periode med mulighed for forlængelse på 2 x 1 år (den 1. september 2021 – 31.
august 2023 + option 2 x 1 år).

Nuværende serviceniveau på lokaliteterne forventes at være
den samme som på eksisterende rammeaftale for rengøringsydelsen.

I udbudsprocessen er der nedsat en projektgruppe med
repræsentanter fra de faglige områder/lokaliteter i kommunen. Herved inddrages
erfaringer fra nuværende rengøringsydelse. Projektledelse varetages af
udbudskonsulent fra Team Økonomi og Udbud med erfaring fra tidligere udbud, som
sker i samarbejde med rengøringscontroller.

Udbuddet offentliggøres, hvorefter der indkommer tilbud, som
evalueres.

Evalueringen fremsendes til Direktionen og Økonomiudvalget
til efterretning.

**Økonomiske konsekvenser**

Kan ikke opgøres før tilbudsfrist og evaluering.

**Direktionens møde den 16.
november 2020:**

Anbefales.

**Økonomiudvalgets møde den 18.
november 2020:**

Godkendt idet det præciseres, at serviceniveau og kriterier
fastsættes uændret med hovedvægten på kvalitet, driftsstabilitet og
arbejdsmiljø. Beslutning om valg af leverandør forelægges Økonomiudvalget til
godkendelse.

Paw Nissen (Ø) begærede sagen i
Kommunalbestyrelsen.

**Bilag**

|  |  |
| --- | --- |
| Distrikter | 326-2020-328733 |